Hi everybody    Jetzt  isch daenn mini USA-Ziit scho gli verbi...    Letschts Wucheend hani mal dae VW-Beetle (noed grad stypische Amiauto, aber es fahrt;-) vo dae Gaschtfamilie choenne uslehne und so haemmer in Norde in Richtig White Mountains choenne go anderi Schwizer bsueche. Det haemmer es fetts Barbecue gmacht und nachher eigentli in Usgang wele. Es paar haend aber anstatt am Pass nur d'ID debi gha, wases verunmoeglicht haet irgend inen Schuppe zgha. Bis jetzt isches mit dae ID absolut nie es Problem gsi, aber  det haends es halt chli zu genau gnah.  Daefuer haemmer a dem Abig no s'Nordliecht gseh, was selbst da es zimli speziells Ereignis isch.    I dae Schuel lauft noed so vill, trotzdem gits immer wider mal oeppis Interessants gseh oder es guets Erlebnis. Ich han die Wuche es paar mal dae gel Schuelbus gnah, bin mir vor cho wie bi dae Simpsons! Und Busfahrerin isch au zimli en spezielle Vogel, aber d'Chind haend sie glaub no gern.    So das waers gsi vo mine Brichterstattige us dae USA,  ich verzell eu gern meh, wenn ich eu s'naegscht mal gseh.    Zrugg id Schwiiz chumi am Fritigmorge 23. September am 8:15 vo Boston.    Hoffe bis bald mal und en Gruess  Benj